Мамырбаева Турсун Турганбаевна

Мамырбаева Турсун Турганбаевна (21. 4. 1957, Ысык-Көл областы, Ак-Суу району, Кайырма-Арык айылы) – медицина илимдеринин доктору (2002), профессор (2002). КМИИни бүтүргөн (1980). Тоң районунда (1982) жана Прежевальск (азыркы Каракол) шаарында (1983) участкалык балдар врачы болуп иштеген. 1983–85-жылдары Москвадагы СССР Медицина академиясынын Педиатрия ИИИде клиникалык ординатурада, 1985–88-жылдары аспирантурада, докторантурада 1989–2002-жылдары окуган. Акушерлик жана педиатрия ИИИде улук илимий кызматкер (1989– 92), КММИде окутуучу (1992–97), Респ. врачтарды кайра даярдоо жана адистигин жогорулатуу КММИде доцент (1998–99), 2002-жылдан Улуттук педиатрия жана балдар хирургиясы борборунда профессор. Балдар оорусу боюнча адис. 80дей илимий эмгеги, анын ичинде 6 монография, 10 методикалык көрсөтмөлөрү бар. Эмгектери: Нарушение питания у детей (в соавторстве) Б., 2002; Мониторинг положения детей и женщин в Кыргызской Республике (в соавторстве). Б. 2006; Питение детей раннего возраста (в соавторстве). Б. 2008. 
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7